stanford-oval/wikipedia huggingface dataset:
พระเจ้าแฮรัลด์ บลูทูท

| พระเจ้าแฮรัลด์ บลูทูท |
| --- | --- |
พระเจ้าแฮรัลด์ทรงรับศีลล้างบาป จากนักบุญปอปโปแห่งสตาฟลอต (Poppo of Stavelot) จิตรกรรมภาพนูนประมาณ ค.ศ. 1200
พระมหากษัตริย์เดนมาร์ก
ครองราชย์: ประมาณ ค.ศ. 958 – 986
ก่อนหน้า: พระเจ้ากอร์มผู้อาวุโส
ถัดไป: พระเจ้าสเวน ฟอร์กเบียร์ด
พระมหากษัตริย์นอร์เวย์
ครองราชย์: ประมาณ ค.ศ. 970 – 975/986
ก่อนหน้า: พระเจ้า เกรย์โคลก
ถัดไป: Olaf Tryggvason
ผู้สำเร็จราชการ: Haakon Sigurdsson (ผู้นำโดยพฤตินัย)

สวรรคต: ค.ศ. 985/86
คู่อภิเษก: Gunhild (m) Tove (m) Gyrid Olafsdottir (m)
ราชวงศ์: ราชวงศ์กอร์ม
พระราชบิดา: พระเจ้ากอร์มผู้อาวุโส
พระราชมารดา: ไธรา
ศาสนา: คริสต์แบบชาลซีดอน
พระเจ้าแฮรัลด์ บลูทูท (อังกฤษ: Harald Bluetooth; นอร์สเก่า: Haraldr Blátǫnn Gormsson; เดนมาร์ก: Harald Blåtand Gormsen; สวรรคตราว ค.ศ. 985/86) เป็นพระมหากษัตริย์แห่งเดนมาร์กและนอร์เวย์
พระองค์เป็นพระราชโอรสของพระเจ้ากอร์มดิโอลด์และสมเด็จพระราชินีไธรา เดนเนบอด พระองค์ทรงปกครองในฐานะพระมหากษัตริย์เดนมาร์กตั้งแต่ ค.ศ. 958 จนถึง ค.ศ. 986 พระองค์ทรงนำศาสนาคริสต์มาสู่เดนมาร์กและทรงรวมอำนาจการปกครองของพระองค์เหนือพื้นที่ส่วนใหญ่ของคาบสมุทรจัตแลนด์และเกาะเชลลันด์
เทคโนโลยีบลูทูท

พระนามของพระองค์ได้รับการตั้งเป็นชื่อเทคโนโลยีบลูทูทใน ค.ศ. 1997 โดยเปรียบเทียบว่าเทคโนโลยีจะรวมอุปกรณ์ต่าง ๆ เข้าด้วยกันในแบบที่พระเจ้าแฮรัลด์ บลูทูทรวมชนเผ่าของเดนมาร์กให้เป็นอาณาจักรเดียว โลโกบลูทูทประกอบด้วยอักษรรูนแบบ Younger Futhark H (ᚼ) กับ B (ᛒ)
แหล่งข้อมูลอื่น

| ก่อนหน้า |  | พระเจ้าแฮรัลด์ บลูทูท |  | ถัดไป |
| --- | --- | --- | --- | --- |
| พระเจ้ากอร์มผู้อาวุโส |  |   พระมหากษัตริย์เดนมาร์ก  (ยุคไวกิง)   (ค.ศ. 958 – 986) |  | พระเจ้าสเวน ฟอร์กเบียร์ด |
| พระเจ้าแฮรัลด์ที่ 2 |  |   พระมหากษัตริย์นอร์เวย์  (ค.ศ. 985/986 – 995) |  | พระเจ้าสเวน ฟอร์กเบียร์ด |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  สหรัฐ  สวีเดน  เช็กเกีย 
ประชาชน:  Deutsche Biographie 
อื่น ๆ:  IdRef 
โลโกบลูทูท
พระแม่ราธา

| --- | --- |
เทวรูปพระกฤษณะและพระแม่ราธา ในเมืองมันดาปู (Mayapur Chandradoya Mandir)
ตำแหน่ง: เทวีแห่งความรัก ความจงรักภักดี ความเมตตา
จำพวก: เทวีในศาสนาฮินดู อวตารของพระแม่ลักษมี ปัญจประกฤษติ ฮลาดินี ศักติของพระกฤษณะ
วิมาน: โคโลก, วฤนทาวัน, ไวกูณฐ์
อาวุธ: ดอกบัว หม้อน้ำ
คู่ครอง: พระกฤษณะ
มนต์ ॐ हरि राधिकये नमः ॐ राधे स्वाहा ॐ श्री श्री राधिकये स्वाहा
ด ค ก
พระกฤษณะและพระนางราธา ผลงานของราชา รวิ วรรมา ปลายคริสต์ศตวรรษที่ 19
พระแม่ราธา (สันสกฤต: राधा, IAST: Rādhā) หรือ พระแม่ราธิกา เป็นเทวีในศาสนาฮินดูเป็นอีกปางหนึ่งของพระแม่ลักษมี พระมเหสีของพระกฤษณะ เมื่อพระนารายณ์อวตารลงมาเป็นพระกฤษณะ พระแม่ลักษมีก็ได้เสด็จตามลงมาด้วยโดยในภาคนี้ทรงอวตารถึงสององค์ด้วยกันคือ พระแม่ราธาและพระแม่รุกขมิณี
เทวสถาน

ราธารานีมณเทียร บาร์ซานา รัฐอุตตรประเทศ ประเทศอินเดีย
เรนเจลี มาฮาลมณเทียร บาร์ซานา รัฐอุตตรประเทศ ประเทศอินเดีย
บันเก พิฮารีมณเทียร วฤนทาวัน รัฐอุตตรประเทศ ประเทศอินเดีย
ราธาวัลลาภมณเทียร วฤนทาวัน รัฐอุตตรประเทศ ประเทศอินเดีย
ราธารามานมณเทียร วฤนทาวัน รัฐอุตตรประเทศ ประเทศอินเดีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระแม่ราธา
| ด ค กเทวดาตามความเชื่อของคนไทย |
| --- | --- | --- |
| เทวดาคติพุทธเถรวาท |  พระพรหม ท้าวสหัมบดีพรหม  ท้าวฆฏิการพรหม  สนังกุมารพรหม  ท้าวสักกะ  ท้าวสุยาม  ท้าวสันดุสิต  ท้าวสุนิมมิต  ท้าววสวัตตี  จตุโลกบาล ท้าวธตรฐ  ท้าววิรุฬหก  ท้าววิรูปักษ์  ท้าวเวสวัณ  พระธรณี  เมขลา  พระสุนทรีวาณี  พระวิศวกรรม  พระพิรุณ  พระปัญจสิขะ  พระมาตุลี  คนธรรพ์  พระอุเทนทราธิราช  |  |
| เทวดาคติฮินดู |  ตรีมูรติ พระศิวะ  พระพรหม  พระวิษณุ  พระคเณศ  พระขันทกุมาร  กามเทพ  พระแม่คงคา  พระปารวตี  ทุรคา  พระสตี  กาลี  พระสุรัสวดี  พระลักษมี  พระภูเทวี  โลกบาล พระอินทร์  พระยม  ท้าวกุเวร  พระอีสาน  พระอัคนี  พระนิรฤติ  พระพาย  นพเคราะห์ พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  พระพลเทพ  |  |
| เทวดาคติพื้นเมืองไทย |  พญาแถน  ท้าวกบิลพรหม  โพสพ  จตุคามรามเทพ  พระภูมิเจ้าที่  พระพนัสบดี  นางกวัก  นางสงกรานต์  แม่ย่านาง  แม่ซื้อ  รุกขเทวดา  ปู่เจ้าสมิงพราย  พระโกญจนาเนศวร์  พระเทวกรรม  ปู่เจ้าเขาเขียว  นิลบรรพตเทพสุดา  ท้าวพรหมรักษ์  พระมหาไชไพรสภ  |  |
| เทพารักษ์ |  พระสยามเทวาธิราช  พระหลักเมือง  พระเสื้อเมือง  พระทรงเมือง  พระกาฬไชยศรี  เจ้าเจตคุปต์  พระเทพบิดร  พระคลัง  เจ้าหอกลอง  พระกำพูฉัตร  พระราชบันฦๅธาร  พระราชมุทธาธร  |  |
| ด ค กเทพและคัมภีร์ในศาสนาฮินดู |
| --- | --- | --- |
| มหาเทพ |  พระพรหม  พระวิษณุ  พระศิวะ  |  |
| เทพเจ้าชั้นรอง |  พระพิฆเนศ  พระขันทกุมาร  พระราม  พระกฤษณะ  พระหนุมาน  พระอินทร์  พระอัคนี  พระไภรวะ  พระยม  พระกามเทพ  พระวายุ  พระวรุณ  พระวิศวกรรม  พระอัศวิน  |  |
| นพเคราะห์ |  พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  |  |
| เทวี |  พระสุรัสวดี  พระลักษมี  พระสตี  พระปารวตี  พระทุรคา  พระตรีศักติ  พระแม่กาลี  พระแม่สีดา  พระแม่ราธา  พระแม่มหาวิทยา  มาตฤกา  |  |
| คัมภีร์ |  พระเวท  อุปนิษัท  ปุราณะ  รามายณะ  มหาภารตะ  ภควัทคีตา  |  |
 ศาสนาฮินดู  เทววิทยาฮินดู  ยุคมหากาพย์ของอินเดีย
พริสตีนา

| พริสตีนา |
| --- | --- |
นครและเทศบาล
แอลเบเนีย: Prishtina, Prishtinë   เซอร์เบีย: Приштина, Priština
ทิวนครพริสตีนา; กอดเดสออนเดอะโธรน; อนุสรณ์นิวบอร์น; พิพิธภัณฑ์คอซอวอ; หอนาฬิกา; เกรตฮานาม and มัสยิดอิมปีเรียล; จัตุรัสสกานเดร์เบก
พริสตีนาแสดงแผนที่ประเทศคอซอวอพริสตีนาแสดงแผนที่ยุโรป
พิกัด: 42°40′N 21°10′E﻿ / ﻿42.667°N 21.167°E﻿ / 42.667; 21.167
ประเทศ:  คอซอวอ
เขต: พริสตีนา
การปกครอง
 • นายกเทศมนตรี: Shpend Ahmeti (PSD)
พื้นที่
 • นครและเทศบาล: 572 ตร.กม. (221 ตร.ไมล์)
 • เขตเมือง: 30.3 ตร.กม. (11.7 ตร.ไมล์)
 • รวมปริมณฑล: 30.3 ตร.กม. (11.7 ตร.ไมล์)
ความสูง: 652 เมตร (2,139 ฟุต)
ประชากร (2015)
 • อันดับ: 1
 • นครและเทศบาล: 204,725
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาฤดูร้อนยุโรปกลาง)
ZIP code: 10.000
รหัสพื้นที่: +383 (0)38
ทะเบียนพาหนะ: 01
เว็บไซต์: เว็บไซต์อย่างเป็นทางการ
พริสตีนา (อังกฤษ: Pristina, UK: /ˈpriːʃtɪnə, prɪʃˈtiːnə/, US: /ˈprɪʃtɪnə, -nɑː/; แอลเบเนีย: Prishtina หรือ Prishtinë; เซอร์เบีย: Приштина / Priština) เป็นเมืองหลวงและเมืองใหญ่ที่สุดของประเทศคอซอวอ ประชากรในนครมีทั้งสิ้น 204,721 คน (ค.ศ. 2016) ส่วนใหญ่เป็นชาวแอลเบเนีย ทำให้พริสตีนากลายเป็นนครที่มีผู้พูดภาษาแอลเบเนียมากเป็นอันดับที่สองของโลก รองจากเมืองหลวงของประเทศแอลเบเนียอย่างติรานา ในเชิงภูมิศาสตร์ นครตั้งอยู่ทางภาคตะวันออกเฉียงเหนือของประเทศ โดยตั้งอยู่ใกล้กับภูเขากอลยัก
ในช่วงยุคหินเก่า พื้นที่ของพริสตีนาในปัจจุบันมีความเกี่ยวข้องกับวัฒนธรรมวินชา โดยเป็นถิ่นฐานของชาวอิลลีรีและชาวโรมันในสมัยคลาสสิก พระราชาบาร์ดิลลิสได้รวบรวมเผ่าพันธุ์ต่าง ๆ มาไว้ที่พริสตีนาในช่วง 400 ปีก่อนคริสตกาล และได้ก่อตั้งอาณาจักรดาร์ดาเนียน มรดกสมัยคลาสสิกที่ยังคงพบเห็นในปัจจุบัน อาทิ เมืองโบราณอัลปีอานา ซึ่งเชื่อกันว่าเป็นหนึ่งในเมืองโบราณที่สำคัญของโรมันในแถบคาบสมุทรบอลข่าน ในช่วงคริสต์ศตวรรษที่ 5–9 พื้นที่นี้กลายเป็นส่วนหนึ่งของจักรวรรดิไบแซนไทน์ ต่อมาในช่วงกลางคริสต์ศตวรรษที่ 9 ได้เปลี่ยนไปอยู่ภายใต้การปกครองของจักรวรรดิบัลแกเรียที่ 1 ต่อมาในช่วงต้นคริสต์ศตวรรษที่ 11 พื้นที่นี้กลายเป็นส่วนหนึ่งของจังหวัดบัลแกเรียภายใต้การปกครองของจักรวรรดิไบแซนไทน์อีกครั้ง และในช่วงปลายคริสต์ศตวรรษที่ 11 ถึงกลางคริสต์ศตวรรษที่ 13 พื้นที่ได้ถูกชิงไปอยู่ภายใต้การปกครองของจักรวรรดิบัลแกเรียที่ 2 อยู่บ่อยครั้ง
ปลายยุคกลาง พริสตีนากลายเป็นเมืองที่สำคัญของเซอร์เบีย และเป็นที่ตั้งของของตำหนักของกษัตริย์หลายพระองค์ นับตั้งแต่สเตฟาน มิลูติน, สเตฟาน ยูรอส ที่ 3, สเตฟาน ดูซัน, สเตฟาน ยูรอส ที่ 5 และวุก บรันคอวิช ต่อมาในช่วงที่จักรวรรดิออตโตมันครอบครองบอลข่าน พริสตีนากลายเป็นแหล่งแร่และศูนย์กลางการค้าที่สำคัญเนื่องจากมีที่ตั้งใกล้กับเมืองเหมืองแร่อย่างนอวอบราโด และมีสินค้าที่สำคัญอย่างขนแพะ หนังแพะ และดินปืน
มัสยิดแห่งแรกของพริสตีนาถูกสร้างขึ้นในคริสต์ศตวรรษที่ 14 ภายใต้การปกครองของเซอร์เบีย
พริสตีนาเป็นศูนย์กลางทางการขนส่งที่สำคัญของคอซอวอ ทั้งทางอากาศ ราง และถนน ท่าอากาศยานนานาชาติพริสตีนาเป็นท่าอากาศยานที่ใหญ่ที่สุดของประเทศ ทางด่วนและมอเตอร์เวย์มีหลายสาย ได้แก่ สายอาร์ 6, อาร์ 7 และอาร์ 7.1 ซึ่งเชื่อมต่อไปยังประเทศแอลเบเนียและประเทศมาซิโดเนียเหนือ
พริสตีนาเป็นศูนย์กลางทางเศรษฐกิจ การเงิน การเมือง และการค้าของประเทศ นครแห่งนี้เป็นที่ตั้งของที่ทำการรัฐบาลคอซอวอ ซึ่งเป็นเป็นที่ทำการของประธานาธิบดี นายกรัฐมนตรีคอซอวอ และสมาชิกรัฐสภา พริสตีนาได้สถาปนาเป็นเมืองฝาแฝดกับนครอังการาในประเทศตุรกี และติรานาในประเทศแอลเบเนีย
แหล่งข้อมูลอื่น

"Prishtina" . สารานุกรมบริตานิกา ค.ศ. 1911. Vol. 22 (11 ed.). 1911. p. 361.
Pristina In Your Pocket city guide
University of Pristina
Pristina Airport
Pristina Bus Timetables and Maps
พระแม่ศีตลาเทวี

| ศีตลาเทวี |
| --- | --- |
เทพีแห่งแผลเปื่อย, ปอบ, ตุ่มหนอง และโรค
พระแม่ศีตลาเทวีบนชวาราสูร
ส่วนเกี่ยวข้อง: เทวี พระปารวตี พระทุรคา พระแม่มารีอัมมัน
อาวุธ: ไม้กวาด, ใบพัดมือ, กมัณฑลุ
พาหนะ: ลา
เทศกาล: Sheetala Asthami
คู่ครอง: พระศิวะ
พระแม่ศีตลาเทวี (สันสกฤต: शीतला, IAST: śītalā) เป็นเทวีในศาสนาฮินดูที่นิยมบูชาทั่วอนุทวีปอินเดีย โดยเฉพาะในอินเดียภาคเหนือ  และทรงมีลักษณะคล้ายคลึงกับพระแม่มารีอัมมันในอินเดียใต้
เทวตำนาน

พระแม่ทุรคาได้แบ่งภาคมากำเนิดเป็นธิดาของฤาษีกาตยายนะ (เทวนาครี: कात्यायन ; อังกฤษ: Katyayana) มีนามว่า"กาตยายนี" (เทวนาครี: कात्यायनी ; อังกฤษ: Katyayani) อันเป็นอวตารปางที่6ของพระแม่ทุรคาในนวทุรคาทั้ง9 ครั้งหนึ่งมีอสูรตนหนึ่งชื่อ ชวาราสุระ หรือ ชวาราสูร (เทวนาครี: ज्वारासुर ; อังกฤษ: Jwarasura) ได้ปรากฏตัวขึ้นแล้วทำให้เกิดโรคระบาดแก่ผู้คนไปทั่ว พระนางกาตยายนีทรงทราบเรื่องจึงส่งพระสหายของพระนางที่เป็นเด็กมีนามว่า พฏุกะ(เทวนาครี: बटुक ; อังกฤษ: Batuka) ออกไปจัดการชวาราสูร แต่เขาก็ปราชัยและสลบไป จากนั้นก็เกิดพายุขึ้นตรงที่พฏุกะนอนสลบอยู่ แล้วมีบุรุษผู้หนึ่งมีรูปลักษณ์ที่น่ากลัว มีผิวสีดำ นุ่งห่มหนังสัตว์ มีสามเนตร สี่กร ร่างกายสูงใหญ่ มีนามว่า"กาลไภรวะ"(เทวนาครี: कालभैरव ; อังกฤษ: Kaal Bhairava)ได้ปรากฏพระองค์ขึ้นแล้วต่อสู้กับชวาราสูรและก็สามารถสังหารชวาราสูรได้สำเร็จ แต่ก่อนที่ชวาราสูรจะสิ้นใจ เขาได้กล่าวว่าถึงแม้พระกาลไภรวะจะสังหารตนได้ แต่โรคระบาดก็ยังคงอยู่ในโลกต่อไปไม่สิ้นสุด พระกาลไภรวะรีบนำข่าวนี้ไปบอกพระนางกาตยายนี พระนางจึงปรากฏพระองค์ในรูปของพระแม่ศีตลา แล้วทำการปัดเป่าโรคภัยไข้เจ็บและสิ่งชั่วร้ายของมนุษย์บนโลกให้หมดสิ้นไป จนมนุษย์หวนกลับมามีสุขภาพดีอีกครั้ง
ดูเพิ่ม

เทพเจ้าของอินเดีย
พระแม่มารีอัมมัน
ปาแว็ล แน็ดเวียต

| 0 | 1 | 2 | 3 |
| --- | --- | --- | --- |
 แน็ดเวียตขณะลงเล่นให้กับทีมชาติเช็กเกียในปี ค.ศ. 2006
ข้อมูลส่วนตัว
วันเกิด:   (1972-08-30) 30 สิงหาคม ค.ศ. 1972 (52 ปี)
สถานที่เกิด:  แค็ป เชโกสโลวาเกีย
ส่วนสูง:  1.77 เมตร (5 ฟุต 10 นิ้ว)
ตำแหน่ง:  ปีก กองกลางตัวรุก
สโมสรเยาวชน
1977–1985:  TJ Skalná
1985–1986:  RH Cheb
1986–1990:  วิกโตริยาเปิลแซ็ญ
1990:  Dukla Tábor
1990–1991:  Dukla Prague
สโมสรอาชีพ*
| ปี |  ทีม |  ลงเล่น |  (ประตู) |
| 1991–1992 |  Dukla Prague |  19 |  (3) |
| 1992–1996 |  สปาร์ตาปราฮา |  97 |  (23) |
| 1996–2001 |  ลัตซีโย |  138 |  (33) |
| 2001–2009 |  ยูเวนตุส |  247 |  (51) |
| รวม |   |  501 |  (110) |
ทีมชาติ
| 1992–1993 |  เช็กเกีย รุ่นอายุไม่เกิน 21 ปี |  7 |  (0) |
| 1994–2006 |  เช็กเกีย |  91 |  (18) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ปาแว็ล แน็ดเวียต (เช็ก: Pavel Nedvěd, ออกเสียง: [ˈpavɛl ˈnɛdvjɛt] ( ฟังเสียง); เกิดวันที่ 30 สิงหาคม ค.ศ. 1972) เป็นอดีตนักฟุตบอลอาชีพชาวเช็กเกียที่เคยเล่นในตำแหน่งกองกลาง และเป็นหนึ่งในนักฟุตบอลชาวเช็กเกียที่ประสบความสำเร็จมากที่สุด เขาคว้าแชมป์ระดับประเทศและทวีปกับลัตซีโย ซึ่งชนะเลิศวินเนอร์สคัพสมัยสุดท้าย ส่วนในการเล่นกับยูเวนตุส เขาพาทีมเข้ารอบยูฟ่าแชมเปียนส์ลีก นัดชิงชนะเลิศ 2003
แน็ดเวียตเป็นผู้เล่นที่สำคัญคนหนึ่งของทีมชาติเช็กเกีย เขาเคยพาทีมชาติเข้าชิงชนะเลิศในฟุตบอลชิงแชมป์แห่งชาติยุโรป 1996 และได้รับการแต่งตั้งเป็นกัปตันทีมในการแข่งขันฟุตบอลชิงแชมป์แห่งชาติยุโรป 2004 ที่เช็กเกียตกรอบรองชนะเลิศด้วยการแพ้กรีซ แต่แน็ดเวียตก็ติดทีมยอดเยี่ยมประจำการแข่งขัน หลังจากนั้น เขาพาทีมชาติผ่านเข้าไปเล่นรอบสุดท้ายของฟุตบอลโลก 2006 นับเป็นครั้งแรกหลังจากที่เชโกสโลวาเกียแยกประเทศ ในการแข่งขัน แน็ดเวียตมีการเล่นที่ว่องไวและกระปรี้กระเปร่า จนได้รับฉายาว่า "ฟูเรียเชกา" ("Czech Fury") โดยแฟนชาวอิตาลี และฉายา "ปืนใหญ่แห่งเช็ก" โดยสื่อภาษาอังกฤษ ส่วนฉายาท้องถิ่นคือ "แมยา" ("หมีน้อย") ("หมีน้อย") เนื่องจากนามสกุลของเขาคล้ายคำว่า Medvěd ที่แปลว่าหมีในภาษาเช็ก
แน็ดเวียตได้รับรางวัลนักฟุตบอลยอดเยี่ยมแห่งปีของทวีปยุโรปในปี ค.ศ. 2003 โดยเขาเป็นชาวเช็กคนแรกที่ได้รับรางวัลนี้ แต่เป็นครั้งแรกหลังจากการแยกประเทศของเชโกสโลวาเกีย ในช่วงการค้าแข้งของเขา เขาได้รางวัลส่วนตัวหลายรางวัล รวมไปถึงรางวัลเท้าทองคำสมัยที่สองในปี ค.ศ. 2004, นักฟุตบอลชาวเช็กยอดเยี่ยมแห่งปี (สี่สมัย) และลูกบอลทองคำ (หกสมัย) เขามีชื่อติดฟีฟ่า 100 โดยเปเล่ และติดทีมแห่งปีของยูฟ่าในปี ค.ศ. 2003, 2004 และ 2005 เขาเกษียณอาชีพหลังจบฤดูกาล 2008–09 สิ้นสุดการค้าแข้ง 19 ปี เขาลงเล่นเกมลีก 501 นัด (ยิงได้ 110 ประตู) และลงเล่นให้กับทีมชาติ 91 นัด (ยิงได้ 18 ประตู)
สถิติอาชีพ > สโมสร

อ้างอิง: ลีก, โกปปาอีตาเลีย (ยูเวนตุส), การแข่งขันระดับทวีปยุโรป
| สโมสร> ฤดูกาล.เชโกสโลวาเกีย | สโมสร> สโมสร.เชโกสโลวาเกีย | สโมสร> ลีก.เชโกสโลวาเกีย | ลีก> ลงเล่น.ลีก | ลีก> ประตู.ลีก | ถ้วย> ลงเล่น.เชโกสโลวักคัพ | ถ้วย> ประตู.เชโกสโลวักคัพ | ทวีป> ลงเล่น.ยุโรป | ทวีป> ประตู.ยุโรป | ทั้งหมด> ลงเล่น.ทั้งหมด | ทั้งหมด> ประตู.ทั้งหมด |
| --- | --- | --- | --- | --- | --- | --- | --- | --- | --- | --- |
| 1991–92 | ดุกลา ปราก | เฟิสต์ลีก | 19 | 3 |  |  | – | – | 19 | 3 |
| 1992–93 | สปาร์ตาปราฮา | เฟิสต์ลีก | 17 | 0 |  |  | 5 | 0 | 22 | 0 |
| เช็กเกีย | เช็กเกีย | เช็กเกีย | ลีก | ลีก | เช็กคัพ | เช็กคัพ | ยุโรป | ยุโรป | ทั้งหมด | ทั้งหมด |
| 1993–94 | สปาร์ตาปราฮา | กัมบรินุสลีกา | 23 | 3 |  |  | 4 | 0 | 27 | 3 |
| 1994–95 | สปาร์ตาปราฮา | กัมบรินุสลีกา | 27 | 6 |  |  | 2 | 0 | 29 | 6 |
| 1995–96 | สปาร์ตาปราฮา | กัมบรินุสลีกา | 30 | 14 |  |  | 8 | 5 | 38 | 19 |
| อิตาลี | อิตาลี | อิตาลี | ลีก | ลีก | โกปปาอีตาเลีย | โกปปาอีตาเลีย | ยุโรป | ยุโรป | ทั้งหมด | ทั้งหมด |
| 1996–97 | ลัตซีโย | เซเรียอา | 32 | 7 |  |  | 3 | 2 | 35 | 9 |
| 1997–98 | ลัตซีโย | เซเรียอา | 26 | 11 |  |  | 11 | 2 | 37 | 13 |
| 1998–99 | ลัตซีโย | เซเรียอา | 21 | 1 |  |  | 8 | 4 | 29 | 5 |
| 1999–2000 | ลัตซีโย | เซเรียอา | 28 | 5 |  |  | 13 | 1 | 41 | 6 |
| 2000–01 | ลัตซีโย | เซเรียอา | 31 | 9 |  |  | 10 | 3 | 41 | 12 |
| 2001–02 | ยูเวนตุส | เซเรียอา | 32 | 4 | 4 | 0 | 7 | 0 | 43 | 4 |
| 2002–03 | ยูเวนตุส | เซเรียอา | 29 | 9 | 1 | 0 | 15 | 5 | 45 | 14 |
| 2003–04 | ยูเวนตุส | เซเรียอา | 30 | 6 | 4 | 0 | 6 | 2 | 40 | 8 |
| 2004–05 | ยูเวนตุส | เซเรียอา | 27 | 7 | 1 | 0 | 10 | 3 | 38 | 10 |
| 2005–06 | ยูเวนตุส | เซเรียอา | 33 | 5 | 4 | 0 | 8 | 2 | 45 | 7 |
| 2006–07 | ยูเวนตุส | เซเรียบี | 33 | 11 | 3 | 1 | – | – | 36 | 12 |
| 2007–08 | ยูเวนตุส | เซเรียอา | 31 | 2 | 2 | 1 | – | – | 33 | 3 |
| 2008–09 | ยูเวนตุส | เซเรียอา | 32 | 7 | 3 | 0 | 9 | 0 | 44 | 7 |
| ประเทศ | เชโกสโลวาเกีย | เชโกสโลวาเกีย | 36 | 3 |  |  | 5 | 0 | 41 | 3 |
| ประเทศ | เช็กเกีย | เช็กเกีย | 80 | 23 |  |  | 14 | 5 | 94 | 28 |
| ประเทศ | อิตาลี | อิตาลี | 385 | 84 | 22 | 2 | 100 | 24 | 507 | 110 |
| ทั้งหมด | ทั้งหมด | ทั้งหมด | 501 | 110 | 22 | 2 | 119 | 29 | 642 | 141 |
↑  นับรวมการแข่งขันยูฟ่าซูเปอร์คัพ นัดที่ลัตซีโย พบ แมนเชสเตอร์ยูไนเต็ด
สถิติอาชีพ > ทีมชาติ

| เช็กเกีย> ปี ค.ศ. | เช็กเกีย> ลงเล่น | เช็กเกีย> ประตู |
| --- | --- | --- |
| 1994 | 1 | 0 |
| 1995 | 4 | 0 |
| 1996 | 12 | 2 |
| 1997 | 10 | 2 |
| 1998 | 3 | 1 |
| 1999 | 9 | 2 |
| 2000 | 10 | 4 |
| 2001 | 11 | 4 |
| 2002 | 6 | 0 |
| 2003 | 8 | 2 |
| 2004 | 9 | 0 |
| 2005 | 2 | 0 |
| 2006 | 6 | 1 |
| ทั้งหมด | 91 | 18 |
สถิติอาชีพ > ทีมชาติ > ประตูในนามทีมชาติ

อ้างอิง:
| # | วันที่ | สนาม | คู่แข่ง | สกอร์ | ผล | การแข่งขัน |
| --- | --- | --- | --- | --- | --- | --- |
| 1 | 14 มิถุนายน ค.ศ. 1996 | แอนฟีลด์, ลิเวอร์พูล |  อิตาลี | 1–0 | 2–1 | ฟุตบอลชิงแชมป์แห่งชาติยุโรป 1996 |
| 2 | 18 กันยายน ค.ศ. 1996 | Na Stínadlech, Teplice |  มอลตา | 2–0 | 6–0 | ฟุตบอลโลก 1998 รอบคัดเลือก |
| 3 | 17 ธันวาคม ค.ศ. 1997 | King Fahd II Stadium, ริยาด |  สหรัฐอาหรับเอมิเรตส์ | 2–0 | 6–1 | ฟีฟ่าคอนเฟเดอเรชันส์คัพ 1997 |
| 4 | 17 ธันวาคม ค.ศ. 1997 | King Fahd II Stadium, ริยาด |  สหรัฐอาหรับเอมิเรตส์ | 3–0 | 6–1 | ฟีฟ่าคอนเฟเดอเรชันส์คัพ 1997 |
| 5 | 14 ตุลาคม ค.ศ. 1998 | Na Stínadlech, Teplice |  เอสโตเนีย | 1–0 | 4–1 | ฟุตบอลชิงแชมป์แห่งชาติยุโรป 2000 รอบคัดเลือก |
| 6 | 4 กันยายน ค.ศ. 1999 | Žalgiris Stadium, วิลนีอัส |  ลิทัวเนีย | 1–0 | 4–0 | ฟุตบอลชิงแชมป์แห่งชาติยุโรป 2000 รอบคัดเลือก |
| 7 | 4 กันยายน ค.ศ. 1999 | Žalgiris Stadium, วิลนีอัส |  ลิทัวเนีย | 2–0 | 4–0 | ฟุตบอลชิงแชมป์แห่งชาติยุโรป 2000 รอบคัดเลือก |
| 8 | 26 มีนาคม ค.ศ. 2000 | Generali Arena, ปราก |  อิสราเอล | 1–0 | 4–1 | กระชับมิตร |
| 9 | 26 มีนาคม ค.ศ. 2000 | Generali Arena, ปราก |  อิสราเอล | 3–0 | 4–1 | กระชับมิตร |
| 10 | 7 ตุลาคม ค.ศ. 2000 | Na Stínadlech, Teplice |  ไอซ์แลนด์ | 3–0 | 4–0 | ฟุตบอลโลก 2002 รอบคัดเลือก |
| 11 | 7 ตุลาคม ค.ศ. 2000 | Na Stínadlech, Teplice |  ไอซ์แลนด์ | 4–0 | 4–0 | ฟุตบอลโลก 2002 รอบคัดเลือก |
| 12 | 24 มีนาคม ค.ศ. 2001 | Windsor Park, เบลฟาสต์ |  ไอร์แลนด์เหนือ | 1–0 | 1–0 | ฟุตบอลโลก 2002 รอบคัดเลือก |
| 13 | 15 สิงหาคม ค.ศ. 2001 | Sportovní areál, Drnovice |  เกาหลีใต้ | 1–0 | 5–0 | กระชับมิตร |
| 14 | 6 ตุลาคม ค.ศ. 2001 | Generali Arena, ปราก |  บัลแกเรีย | 2–0 | 6–0 | ฟุตบอลโลก 2002 รอบคัดเลือก |
| 15 | 6 ตุลาคม ค.ศ. 2001 | Generali Arena, ปราก |  บัลแกเรีย | 6–0 | 6–0 | ฟุตบอลโลก 2002 รอบคัดเลือก |
| 16 | 2 เมษายน ค.ศ. 2003 | Toyota Arena, ปราก |  ออสเตรีย | 1–0 | 4–0 | ฟุตบอลชิงแชมป์แห่งชาติยุโรป 2004 รอบคัดเลือก |
| 17 | 6 กันยายน ค.ศ. 2003 | Dinamo Stadium, มินสค์ |  เบลารุส | 1–1 | 3–1 | ฟุตบอลชิงแชมป์แห่งชาติยุโรป 2004 รอบคัดเลือก |
| 18 | 6 มิถุนายน ค.ศ. 2006 | Toyota Arena, ปราก |  ตรินิแดดและโตเบโก | 2–0 | 3–0 | กระชับมิตร |
เกียรติประวัติ > สโมสร

เชโกสโลวักเฟิสต์ลีก: 1992–93
เช็กเฟิสต์ลีก: 1993–94, 1994–95
เช็กคัพ: 1996
เซเรียอา: 1999–2000
โกปปาอีตาเลีย: 1997–98, 1999–2000
ซูแปร์โกปปาอีตาเลียนา: 1998, 2000
ยูฟ่าคัพวินเนอร์สคัพ: 1998–99
ยูฟ่าซูเปอร์คัพ: 1999
ยูฟ่าคัพ: รองชนะเลิศ 1997–98
เซเรียอา: 2001–02, 2002–03
ซูแปร์โกปปาอีตาเลียนา: 2002, 2003
เซเรียบี: 2006–07
ยูฟ่าแชมเปียนส์ลีก: รองชนะเลิศ 2002–03
โกปปาอีตาเลีย: รองชนะเลิศ 2001–02, 2003–04
เกียรติประวัติ > ทีมชาติ

ฟุตบอลชิงแชมป์แห่งชาติยุโรป:
รองชนะเลิศ: 1996
รอบรองชนะเลิศ: 2004
ฟีฟ่าคอนเฟเดอเรชันส์คัพ:
อันดับที่สาม: 1997
เกียรติประวัติ > ส่วนตัว

ลูกบอลทองคำ: 2003
Největší Čech (รายนามชาวเช็กที่ยิ่งใหญ่): อันดับที่ 41
นักฟุตบอลชาวเช็กแห่งปี: 1998, 2000, 2003, 2004
ทีมแห่งปีของสื่อกีฬายุโรป: 2000–01, 2002–03
นักกีฬาแห่งปีของเช็กเกีย: 2003
นักฟุตบอลแห่งปีของเซเรียอา: 2003
นักฟุตบอลต่างประเทศแห่งปีเซเรียอา: 2003
กองกลางแห่งปีของสโมสรยูฟ่า: 2002–03
ผู้เล่นแห่งปีของเวิลด์ซอกเกอร์: 2003
นักฟุตบอลยอดเยี่ยมแห่งปีของทวีปยุโรป: 2003
ทีมแห่งปีของยูฟ่า: 2003, 2004, 2005
ทีมยอดเยี่ยมของฟุตบอลชิงแชมป์แห่งชาติยุโรป: 2004
เท้าทองคำ: 2004
ฟีฟ่า 100: 2004
รางวัลฟุตบอลระหว่างประเทศเอฟเอไอ – International Personality: 2012
สุดยอดทีมแห่งปีของยูฟ่า (ตัวสำรอง; เผยแพร่ในปี ค.ศ. 2015)
แหล่งข้อมูลอื่น

เว็บไซต์ทางการ
http://nv.fotbal.cz/reprezentace/reprezentace-a/statistiky/viewstat3.asp?name=NedvedPavel
"Juventus profile". Juventus.com. คลังข้อมูลเก่าเก็บจากแหล่งเดิมเมื่อ 5 March 2009. สืบค้นเมื่อ 20 March 2012.
"Career profile and stats". FootballDatabase.com. คลังข้อมูลเก่าเก็บจากแหล่งเดิมเมื่อ 1 May 2005. สืบค้นเมื่อ 20 March 2012.
| ด ค กนักฟุตบอลยอดเยี่ยมแห่งปีของเซเรียอา |
| --- | --- |
ออสการ์เดลกัลโช อาอีชิ:  1997: มันชีนี  1998: โรนัลโด  1999: วีเอรี  2000: ตอตตี  2001: ซีดาน  2002: เทรเซเก   2003: แน็ดเวียตและตอตตี  2004: กาก้า  2005: Gilardino   2006: กันนาวาโร  2007: กาก้า  2008: อิบราฮีมอวิช  2009: อิบราฮีมอวิช  2010: มิลิโต 
กรันกาละเดลกัลโช อาอีชิ:  2011: อิบราฮีมอวิช  2012: ปีร์โล  2013: ปีร์โล  2014: ปีร์โล  2015: เตเบซ  2016: โบนุชชี  2017: บุฟฟอน  2018: อิการ์ดิ  2019: ค. โรนัลโด  2020: ค. โรนัลโด  2021: ลูกากู  2022: ลีเยา  2023: โอซิมเฮน  2024: มาร์ติเนซ 
เท้าทองของแน็ดเวียต
พิพิธภัณฑ์บ้านฟัยซุลลา โฆจายิฟ

| พิพิธภัณฑ์บ้านฟัยซุลลา โฆจายิฟ |
| --- | --- |
Fayzulla Xoʻjayev uy-muzeyi
ลานบ้านของพิพิธภัณฑ์บ้านฟัยซุลลา โฆจายิฟ
th
ชื่อเดิม: พิพิธภัณฑ์บ้านพ่อค้ามั่งมี
ชื่ออื่น: พิพิธภัณฑ์อนุสรณ์ฟัยซุลลา โฆจายิฟ
ข้อมูลทั่วไป
สถานะ: เปิดให้เข้าชม
ประเภท: อะพาร์ตเมนต์
ที่อยู่: 70 ถนน Abdulla Tokai
เมือง: บูฆอรอ
ประเทศ: ประเทศอุซเบกิสถาน
พิกัด:  39°46′09″N 64°24′46″E﻿ / ﻿39.7690655°N 64.4128791°E﻿ / 39.7690655; 64.4128791
ตั้งชื่อให้: ฟัยซุลลา โฆจายิฟ
เริ่มสร้าง: ปลายคริสต์ทศวรรษ 1880
หยุดสร้าง: ค.ศ. 2023 (ปิดปรับปรุงใหญ่)
เจ้าของ: F. Bahranov (ผู้บริหาร)
ขนาด
เส้นรอบวง: 3 เฮกตาร์
ข้อมูลทางเทคนิค
จำนวนชั้น: 2 ชั้น
พิพิธภัณฑ์บ้านฟัยซุลลา โฆจายิฟ (อุซเบก: Fayzulla Xoʻjayev uy-muzeyi) หรือชื่อเดิมว่า พิพิธภัณฑ์บ้านพ่อค้ามั่งมี (Boy savdogar xonadoni uy-muzeyi) เป็นอาคารอนุรักษ์ ตั้งชื่อตามรัฐบุรุษฟัยซุลลา โฆจายิฟ ตั้งอยู่ในเมืองบูฆอรอ ประเทศอุซเบกิสถาน พิพิธภัณฑ์บ้านนี้ตั้งอยู่ภายในอาคารที่เป็นอะพาร์ตเมนต์ พิพิธภัณฑ์มีเนื้อที่ 3 เฮกตาร์ ประกอบไปด้วยสองส่วนซึ่งมีลานกลางภายในของตนเองแยกสำหรับผู้ชายกับผู้หญิง หลังโฆจายิฟเสียชีวิตลง อาคารหลังนี้ถูกทิ้งร้าง กระทั่งในปี 2023 ได้มีการสร้างและบูรณะพิพิธภัณฑ์บ้านหลังนี้ขึ้นใหม่เพื่อเปิดให้นักท่องเที่ยวและสาธารณชนเข้าชม
นิทรรศการ

อาคารหลังนี้ประกอบด้วยนิทรรศการกว่า 500 ชิ้น เช่น
นิทรรศการชาติพันธุ์วรรณา "ชีวิตของพ่อค้ามั่งมีในคริสต์ศตวรรษที่ 12–20"
นิทรรศการช่วงชีวิตและอาชีพการงานของฟัยซุลลา โฆจายิฟ นักการเมืองคนดังของอุซเบกิสถาน
นิทรรศการห้องครัวบ้านพ่อค้ามั่งมี
นิทรรศการการค้าขายทั้งในและนอกเขตแดนในบูฆอรอในคริสต์ศตวรรษที่ 19–20
เสื้อผ้ากำมะหยี่และผ้าไหมของชาวบูฆอรอในปลายคริสต์ศตวรรษที่ 19 ถึงต้นคริสต์ศตวรรษที่ 20
พระเจ้าอีริคที่ 1 แห่งเดนมาร์ก

พระเจ้าอีริคที่ 1 แห่งเดนมาร์ก (ราว ค.ศ. 1060 - 10 กรกฎาคม ค.ศ. 1103) ทรงเป็นที่รู้จักในพระสมัญญานามว่า อีริค คนดี (เดนมาร์ก: Erik Ejegod) ทรงเป็นพระมหากษัตริย์แห่งเดนมาร์กต่อจากรัชสมัยของพระเจ้าโอลาฟที่ 1 แห่งเดนมาร์ก พระเชษฐา พระองค์ทรงเป็นหนึ่งในพระราชโอรสของพระเจ้าสเวนที่ 2 แห่งเดนมาร์ก พระราชมารดาของพระองค์ไม่ปรากฎหลักฐาน พระองค์อภิเษกสมรสกับบอดิล ทูร์โกต์สแด็ทเทอร์
พระราชประวัติ

| ธรรมเนียมพระยศของ สมเด็จพระเจ้าอีริคที่ 1 |
| --- | --- |
ตราประจำพระอิสริยยศ
การทูล: Hans Majestæt  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
เจ้าชายอีริคประสูติที่เมืองสแลงเงอรัปในเกาะเชลลันด์เหนือ ซึ่งเป็นเกาะที่ใหญ่ที่สุดของเดนมาร์ก ในช่วงรัชกาลของพระเจ้าคนุตที่ 4 แห่งเดนมาร์ก พระเชษฐาต่างมารดา เจ้าชายทรงเป็นผู้สนับสนุนพระมหากษัตริย์อย่างยิ่ง แต่พระองค์ทรงรอดพระชนม์มาได้ในช่วงการก่อกบฏต่อต้านกษัตริย์คนุตที่ 4 เจ้าชายอีริคยังคงประทับอยู่ในที่ดินของราชวงศ์ โดยไม่ได้ตามเสด็จกษัตริย์คนุตที่ 4 ไปยังโบสถ์นักบุญอัลบันในโอเดนเซ ที่ซึ่งกษัตริย์ทรงถูกลอบปลงพระชนม์ เจ้าชายอีริคเสด็จออกจากที่ดินและหนีไปยังเกาะเชลลันด์ ก่อนที่จะเสด็จไปยังสคาเนียต่อ ซึ่งขณะนั้นเป็นส่วนหนึ่งของอาณาจักรเดนมาร์ก พระเชษฐาต่างมารดาองค์หนึ่งของพระองค์ได้รับเลือกเป็นกษัตริย์เดนมาร์ก คือ พระเจ้าโอลาฟที่ 1 แห่งเดนมาร์ก แต่ก็ครองราชย์ในช่วงเวลาสั้นๆ สุดท้ายเจ้าชายอีริคได้รับเลือกเป็นพระมหากษัตริย์โดยสภาขุนนางในปีค.ศ. 1095 กษัตริย์อีริคทรงเป็นที่ชื่นชอบในหมู่ประชาชนและความอดอยากที่เกิดขึ้นในรัชสมัยของกษัตริย์โอลาฟได้ยุติลง หลายคนมองว่ากษัตริย์อีริคทรงเป็นกษัตริย์ที่มีความชอบธรรมที่สุดของเดนมาร์ก
นักพงศาวดารในยุคกลางอย่าง แซ็กโซ แกรมมาติคัส และตามตำนานได้ให้ภาพกษัตริย์อีริคที่ 1 เป็น "เพื่อนผู้แข็งแกร่ง" ผู้ดึงดูดใจสามัญชนคนธรรมดา พระองค์สามารถประทับอยู่กับที่ได้แม้ว่าชายสี่คนจะพยายามเคลื่อนย้ายตัวพระองค์ก็ตาม กษัตริย์อีริคทรงเป็นผู้มีศิลปะในการพูด ผู้คนต่างพยายามที่จะตั้งใจฟังพระองค์ หลังจากประชุมสภาขุนนางเสร็จ พระองค์จะทรงพระดำเนินไปรอบๆ พื้นที่เพื่อพบปะประชาชนชายหญิงและเด็กๆ ที่บ้านของพวกเขา พระองค์มีชื่อเสียงในฐานะเป็นคนที่เสียงดัง ชื่นชอบงานเลี้ยงและมีพระชนม์ชีพส่วนพระองค์ที่ค่อนข้างสำมะเลเทเมา แม้มีการสันนิษฐานว่าพระองค์ทรงสนับสนุนการรวมศูนย์อำนาจที่พระมหากษัตริย์ แต่พระองค์ก็พยายามทำพระองค์เป็นนักการทูตเจรจาเพื่อไม่ต้องปะทะกับเหล่าขุนนาง พระองค์มีชื่อเสียงในทางที่ทรงโหดเหี้ยใกับเหล่ากองโจรและโจรสลัด
ในช่วงที่พระองค์เสด็จไปเข้าเฝ้าฯ สมเด็จพระสันตะปาปาที่กรุงโรม พระองค์ทรงวิ่งเต้นให้กษัตริย์คนุตที่ 4 พระเชษฐาของพระองค์ให้ได้รับการประกาศเป็นนักบุญ และมีการตั้งมุขมณฑลแก่อาณาจักรเดนมาร์ก (ที่ลุนด์ในแคว้นสคาเนีย) แทนที่จะอยู่ภายใต้อาร์กบิชอปแห่งมุขมณฑลฮัมบวร์ค-เบรเมิน บิชอปอัสเชอร์ ทอร์คิลสันเป็นอาร์กบิชอปแห่งลุนด์คนแรก
กษัตริย์อีริคทรงประกาศที่สภาวีบอร์กว่า พระองค์ตัดสินใจที่จะเสด็จแสวงบุญที่แผ่นดินศักดิ์สิทธิ์ แม้ว่าจะมีการวิงวอนจากข้าราชบริพารไม่ให้พระองค์เสด็จไป แต่ก็ไม่มีใครห้ามพระองค์ได้ กษัตริย์ทรงแต่งตั้งเจ้าชายฮารัลด์ เคสจา พระโอรสนอกสมรส กับบิชอปอัสเชอร์ เป็นผู้สำเร็จราชการแทนพระองค์
กษัตริย์อีริคและพระราชินีบอดิลทรงจัดขบวนเสด็จขนาดใหญ่ผ่านจากรัสเซียไปยังคอนสแตนติโนเปิล ซึ่งพระองค์ได้เป็นพระราชอาคันตุกะของจักรพรรดิไบแซนไทน์ และที่นั่นเอง พระองค์ทรงพระประชวร แต่ก็ยังเสด็จไปยังไซปรัสต่อ พระองค์เสด็จสวรรคตที่แพฟอสในไซปรัส เดือนกรกฎาคม ค.ศ. 1103 สมเด็จพระราชินีทรงมีรับสั่งให้ฝังพระบรมศพที่นั่น พระองค์จึงเป็นพระมหากษัตริย์พระองค์แรกที่เสด็จแสวงบุญหลังจากเยรูซาเลมถูกพิชิตในช่วงสงครามครูเสดครั้งที่ 1 สมเด็จพระพันปีหลวงบอดิลก็ทรงพระประชวรเช่นกัน แต่พระนางสามารถเสด็จถึงกรุงเยรูซาเลม และสิ้นพระชนม์ พระศพของพระนางถูกฝังที่เชิงภูเขามะกอกในหุบผาโจซาฟัต